Lisa 1 
Kaitseväe peastaabi väljaõppeosakonna ülema 20.05.2024 kirja nr KV-3.1-3/24/10397-1 juurde

Kaitseväe 2024. a 3x3 korvpalli karikavõistluste juhend

1.	Eesmärk: populariseerida kaitseväes korvpalli ning selgitada välja kaitseväe parimad 3x3 korvpallis.
2.	Aeg ja koht:
2.1.	10. juuni Tapa linnaku korvpalli väliväljakutel (Loode 35, Tapa).
2.2.	07. august Miinisadama korvpalli väliväljakutel (Miinisadama 4, Tallinn).
2.3.	Võistkond peab olema kohal 30 min enne oma esimese mängu algust. 
3.	Eelülesandmine:
3.1.	Osalemisest tuleb teavitada meiliaadressil mikk.sarik@mil.ee saates täidetud ülesandmislehe (lisa 2), Tapa etapil hiljemalt 03.06.2024 ja Miinisadama etapil hiljemalt 31.07.2024. Toidule registreerimine vastavalt kehtestatud korrale.
3.2.	Lisaks ülesandmislehele toimub võistlustele registreerimine PLAY.FIBA3X3.COM lehel Tapa etapile hiljemalt 07.06.2024 ja Miinisadama etapile hiljemalt 05.08.2024.
3.3.	Võistlusele saabudes esitavad võistkonnad nõuetekohaselt täidetud ülesandmislehe (lisa 2) võistluse korraldajale. Ülesandmislehel peavad kajastuma ka võistlusvormi numbrid.
3.4.	Eelülesandmiseta saabunud võistkondi võistlusele ei lubata.
4.	Osavõtjad: Kaitseväe juhataja vahetus alluvuses olevate struktuuriüksuste, väeliikide staapide ja väeüksuste, Kaitseväe peastaabi, Kaitseliidu peastaabi ja maakaitseringkondade võistkonnad ning liitlasüksuste võistkonnad. Võistkonna suurus on 4 mängijat. Üldarvestuses võistlevates võistkondades võib kahe etapi peale mängida kuni 6 mängijat.
5.	Võistlustingimused:
5.1.	Võistlus toimub turniirisüsteemis, kus võistkonnad loositakse alagruppidesse. Peale alagrupimänge toimub võistlus play-off süsteemis.
5.2.	Mängureeglid vastavalt FIBA 3x3 korvpalli reeglitele.
6.	Võistluste orienteeruv ajakava mõlemal etapil:
Kell 11.00 alagrupimängude algus. Ülejäänud ajakava vastavalt turniirisüsteemile PLAY.FIBA3X3.COM lehel.
7.	Autasustamine:
7.1.	Ühel etapil kolme esimese võistkonna liikmeid medaliga.
7.2.	Kahe etapi kokkuvõttes võitjat karikaga ja meistri särkidega.

Mikk Sarik
Kaitseväe spordijuht
717 1717